ایسراییلین باش ناظیری بنیامین نتانیاهو "دمیر گونبز" هاوا هوجومون‌دان ساوونما سیستمی‌نین اوکراینایا گؤندریلمه‌سی ایمکانینی نظردن کئچیرجگینی بیلدیریب.
بنیامین نتانیاهو فرانسایا سفری چرچیوه‌سینده فرانسانین LCI  کانالینا موصاحیبه‌سینده فوریه‌نین 24-دن بری داوام ائدن اوکراینا-روسیا محاربه‌سی و ایرانلا باغلی آچیقلاما‌لار وئریب.
نتانیاهو اوکراینا-روسیا محاربه‌سی حاقیندا "بونون سونا چاتماسی اوچون هامیمیز رول گؤتورمه‌لییک" دئییب.
اوکراینانین یانیندا اولدوق‌لارینی وورغولایان نتانیاهو بیر ژورنالیستین "دمیر گونبز" هاوا هوجوموندان ساوونما سیستمینی اوکراینایا گؤندرمگی دوشونوب-دوشونمه‌دیک‌لریله ایله باغلی سوالا "بلی، دوشونورم" دئیه جاواب وئریب.
نتانیاهو بیان ائدیب کی، اؤلکه‌سینده یئنی حکومت دئمک اولار کی، فورمالاشیب و بون‌دان سونرا عمومی سیاسی میل‌لری معینلش‌دیره‌جک و بو مسئله‌نی آراش‌دیرا‌جاق‌لار.
"دمیر گونبز" هاوا هوجوموندان ساوونما سیستمینی اوکراینایا گؤندرمک اوچون قطعی سؤز وئره بیلمه‌یه‌جگینی وورغولایان نتانیاهو اوکراینا و روسیانین طلبی اولاجاغی، امریکا-دا مثبت باخیشی کیمی فرق‌لی شرط‌لر بیر آرایا گله جگی تقدیرده روسیا ایله اوکراینا آراسیندا آرابولوجولوک کیمی رول عهده سینه گؤتورمگی دیرلندیرجگینی ده بیلدیریب.
